b'\n_START_ARTICLE_\nDWKC-TV\n_START_SECTION_\nBilang CTV-31\n_START_PARAGRAPH_\nNoong 31 Oktubre 1993, ang himpilang Radio Mindanao Network ay sinimulan ang kanilang test broadcast at pinangalanan ang estasyon bilang CTV-31 o Cinema Television. Ito din and kauna-unahang UHF station na pinasimulan ng pelikula na makikita lamang sa cable. Ngunit sa kalagitnaan ng taong 1997, ang RMN ay nagkaroon ng kasunduan sa E! Network (ang entertainment network ng Estados Unidos) na ipapalabas sa Pilipinas ang ilan sa kanilang palabas. Dahil dito huminto ang broadcast ng CTV-31 noong Abril 2000.\n_START_SECTION_\nBilang E!31 Philippines\n_START_PARAGRAPH_\nMatapos ang pagkawala ng CTV-31, sumunod ng ipinalabas ang E! Television. Tinawag din itong E! Philippines kinalaunan noong 2002. Ngunit dahil sa mababa ang kalidad ng kanilang transmitter sa telebisyon, at dahil sa mababa ang kanilang ratings. Nagdesisyon ang Radio Mindanao Network na isara na ang kanilang telebisyon noong 1 Hunyo 2003. May ilang grupo na kinabibilangan ng mga relihiyon na tangkaing pakiusapan at gamitin ang CTV-31 sa kanilang pag-eere, ngunit ito\'y tinanggihan ng RMN.\n_START_SECTION_\nThe Game Channel\n_START_PARAGRAPH_\nPagkatapos ang walong taon na pagkawala nito sa ere, muling nagbalik ang UHF 31 noong 3 Hulyo 2011 bilang test broadcast. Hindi tulad noon, ito\'y umaaktibo na 24 oras. Nagkataon na nakita ng Solar Entertainment Corporation ang UHF 31 noong ito\'y hindi pa aktibo kaya\'t nakapagdesisyon ang naturang kompanya na magkaroon ng kasunduan sa pagitan ng dalawang network. Noong una hindi tinanggap ng Radio Mindanao Network ang kasunduan, ngunit sa wakas pumayag na din sila, at nagkaroon ng pirmahan ng kontrata sa paggamit ng Solar Entertainment Corporation ng naturang network. Noong 13 Hulyo 2011, pinangalanan na itong BEAM Channel 31. At noong 15 Agosto 2011, isinapubliko na ang The Game Channel sa free TV (na pagmamay-ari ng Solar Entertainment Corporation). Kamakailan lamang, noong 24 Disyembre 2011, ang The Game Channel ay nilimitahan ang oras ng pagsasahimpapawid sa ere (na mapapanood na lamang tuwing umaga hanggang hapon) para sa pagbibigay-daan nito sa bagong kapatid na estasyon na ang pangalan ay CHASE na mapapanood tuwing gabi. Sa 15 Pebrero 2012, and Chase ang nagbroadcast 24 oras.\n_START_SECTION_\nCHASE at JACK City\n_START_PARAGRAPH_\nAng Game Channel nag pupunta sa channel 89 sa Global Destiny. Samantala, noong ika-7\xc2\xa0ng Setyembere, habang ipinapalabas ang 24, may isang animation plug na nakita sa telebisyon at nakasulat ng ganito sa Ingles: Another JACK is rising. Ito ay bilang preparasyon na din sa pagsasahimpapawid ng nasabing estasyon sa "Free TV" at ito\'y inaasahan na mapapalabas sa ika-20\xc2\xa0ng Oktubre, taong 2012.'